Плюс минус - Рокфелер: Пари, връзки и влияние
На 101-годишна възраст миналата седмица в Ню Йорк почина в съня си от сърдечна недостатъчност легендарният американски милиардер, банкер и филантроп Дейвид Рокфелер. Той бе най-възрастният представител на "златната фамилия" Рокфелер. Внук е на Джон Рокфелер, основател на компанията Standart Oil, и първият доларов милиардер в човешката история. Бизнесменът, чието състояние списание "Форбс" определя на 3,3 млрд. долара, управляваше Chase Bank 35 г. Той е завършил няколко университета и е доктор на икономическите науки. По време на Втората световна война се издига от редник до капитан и работи за военното разузнаване на САЩ в Северна Африка. Оттегли се от активна дейност през 1981 г. Дейвид Рокфелер бе известен глобалист и идеолог на неоконсерватизма. Много години участва в заседанията на Билдербергския клуб и влиза в неговия управителен съвет. През 1970-1985 г. е председател на американския съвет по международни отношения, а след това е негов почетен председател. За разлика от другите си братя, Джон Д. III и Лоранс, които избягваха светлината на прожекторите, Дейвид говори открито за бизнес и бе един от най-големите радетели на свободния капитализъм. "Американският капитализъм донесе повече ползи за повече хора, отколкото всяка друга система във всяка част на света по всяко време в историята", казваше знаменитият Дейвид Рокфелер. "Проблемът е как системата се управлява възможно най-ефикасно".Фамилията Рокфелер отдавна се свързва с несметни богатства. Това е най-вече заради колосалния успех в бизнеса на дядото на Дейвид Рокфелер - Джон Рокфелер, основател на нефтената компания Standart oil. Той е положил началото на на могъществото на клана Рокфелер, който процъфтява и до днес. Дейвид, любимият внук на дядо Джон, е роден на 12 юни 1915 г. Още от малък в семейството го учили да цени парите, да умее да ги печели и да ги трупа. За съзидателни дейности той, братята и сестрите му получавали доларови бонуси. В семейството всичко се превръщало в париНапример, ако някое от децата имало сили да се пребори с навика да яде бонбони, то получавало насърчение в долари. Същевременно, когато дете закъснявало за някой ангажимент, било глобявано. Показателно за обучението по финанси във фамилията е, че всяко от децата прилежно водело лична счетоводна книжка за приходи и разходи. При навършване на пълнолетие главата на семейството предлагал сделка на младежите. Давал им по 2500 долара, ако обещаят да се откажат от пушенето и спиртните напитки и още толкава пари, ако се придържат към този ангажимент до 25-годишна възраст. Сумите са значителни дори за наше време, а в далечното минало те били цяло богатство. Образованието било приоритетза фамилията Рокфелер. След завършването на частна гимназия бъдещият легендарен милиардер Дейвид Рокфелер постъпил в Харвардския университет, след това взел докторска степен по икономика в Чикагския университет. Не пропуснал да изкара курс и в известната Лондонска бизнес школа. През студентските си години Дейвид създал много полезни връзки и приятелства, които след това много му помогнали в началото на кариерата. Житейският път на Дейвид бил определен от Втората световна война. Той постъпил на служба като войник, но бързо достигнал до офицерското звание и се озовал в Алжир, където се заел да създава разузнавателна мрежа. Там, а след това и във Франция, той се усъвършенствал да създава отношения с различни влиятелни и не чак толкова влиятелни хора, както и да бъде тактичен и дипломатичен и да постига компромиси в интерес на работата. Това изключително много му помогнало след войната, когато започнал работа като служител в банката на чичо си "Чейз банк". След 11 години той станал вицепрезидент на на финансовата институция, но това било само етап в блестящата му кариера като банкер. След сливането на "Чейз банк" с най-голямата - "Манхатън банк", поел поста заместник-председател на Съвета на директорите, а по-късно се изкачил до президентската позиция на мощната банка.Успоредно с успехите, които Дейвид постигал в банкерството и развитието на семейния бизнес, той разширявал и влиянието и връзките си. Още от младежките си години се включил в различни закрити клубове и събрания на влиятелни хора в политиката и икономиката. "Без това не може да се върви напред към успехите", споделял Дейвид Рокфелер. Той се присъединил към тайното общество на  Клуба на билдербергитекойто има влияние на всички важни политически събития в света. Включил се и в Съвета по международни отношения, Тристранната комисия, в която участват представители на Северна Америка, Западна Европа, Япония и Южна Корея. Това са само част от участията на Дейвид Рокфелер във различните влиятелни общности и структури.През 1940 г. Дейвид Рокфелер се жени за Маргарет Макграф - дъщеря на един от собствениците на известна юридическа компания в Ню Йорк. Родили са им се шест деца. Всички  са живи и досега с изключение на Ричард Рокфелер. Ричард вървял по стъпките на баща си и бил негова дясна ръка в много отрасли на семейния бизнес, но през 2014 г. катастрофирал с управляем от него самолет.  Дейвид Рокфелер бе богат не само на пари, връзки и влияние. Той е богат и с десетте си внуци. Не всички от тях обаче имат желание да участват в бизнеса на фамилията.Известна е поговорката, че колкото и пари да имаш, те все не ти стигат. Дейвид Рокфелер бе изключение. Покойният милиардер е дал за  благотворителност $1 млрд.пресметна в. "Ню Йорк таймс". Някои от целенасочените му еднократни дарения, като например за Харвардския университет, където той получил висшето си образование, достигат 100 милиона долара. Това е най-голямото дарение, което Харвардският университет някого е получавал.Личният живот на Дейвид Рокфелер е интересен и поучителен не само за хората в бизнеса, но и за по-широк читателски кръг. Той е единственият представител на фамилията Рокфелер, който е написал издадена през 2002 г. автобиография - "Банкер в ХХ век. Мемоари". В нея между другото той споделя, че любимото му увлечение били бръмбарите. "Винаги носех в джоба си малка кутийка, в която да сложа някой интересен екземпляр", казва Рокфелер. Той е известен и като откривател на пет нови видове бръмбари. В негова чест учени в Мексико са нарекли един вид планински бръмбари Diplotaxis rockefelleri. Любомир Михайлов